# VEDTEKTER for

## Læringsverkstedet Buenget barnehage i Trondheim kommune.

**1. Formål:**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen drives i samsvar med:

* Lov om barnehage, og til enhver tid gjeldende forskrifter og retningslinjer utarbeidet av Kunnskapsdepartementet.
* Rammeplan for barnehager.
* Årsplan/virksomhetsplaner for barnehagen.
* Lov om internkontroll og barnehagens egne sikkerhets/internkontrolls rutiner.
* Forskrift om miljørettet helsevern i barnehager og skoler.
* Vedtak gjort av eierstyre

**2. Formål og forvaltning:**

Læringsverkstedet Buenget barnehage eies og drives av Læringsverkstedet AS.

Barnehagen har et samarbeidsutvalg (SU)som består av 2 representanter fra foreldrene og 2 representanter fra de ansatte i barnehagen. SU forelegges planer og saker som vedrører barnehagehverdagen. Foreldrerepresentanter i SU må underskrive taushetsplikt skjema. Representanter i SU velges for ett år av gangen, med mulighet for gjenvalg.

Foreldreutvalget (FAU) består av foreldre / foresatte til alle barna i barnehagen.

**3. Barnehagens areal:**

Barne– og familiedepartementets veiledende norm for netto leke- og oppholdsareal er 5,33 m² for barn under 3 år og 4 m² for barn over 3 år. Barnehagen er godkjent for barn fra 0 - 6 år i henhold til et netto leke- og oppholdsareal på 418,9 kvm, i samsvar med Barnehageloven. Uteareal utgjør om lag seks ganger leke- og oppholdsareal inne.

**4. Åpningstid:**

Barnehagens åpningstid er kl. 07.00 – 17.00, mandag – fredag. Alle barn skal være hentet og ute av barnehagen innen kl.17.00. Dersom barnehagens åpningstid ikke overholdes, kan det medføre tap av plass/oppsigelse av plass.

Barna må følges inn hver morgen og hjelpes med avkledning.

Onsdag før skjærtorsdag er barnehagen stengt. Julaften og nyttårsaften holdes stengt. SU kan vurdere å holde barnehagen lukket i høytider og skoleferier. SU har vedtatt at man i jul og påske skal ha påmelding av barn. Påmeldingsfrist for jul er innen 1. november, og påmeldingsfrist for påske 15. februar. Ved påmelding har SU satt en nedre grense på 4 barn. Det vil si at ved mindre enn 4 påmeldte barn, vil barnehagen ikke holde åpent. Begrenset åpningstid vil kunne innføres etter avtale under høytidene.

Barnehagen holder stengt på 5 planleggingsdager gjennom barnehageåret.

Nærmere beskjed gis i god tid.

**5. Ferie:**

Barnehagen holder åpent hele året.

Alle barn skal ha 4 ukers ferie i løpet av barnehageåret (15.08-14.08). Tre av ukene må tas sammenhengende. Den siste uken må også tas sammenhengende og meldes til barnehagen i god tid slik at bemanningen kan justeres iht. behov. Om barnet har fri fra 23. des til 2. jan og hele påsken, regnes det som en ferie uke. Foreldrene skal, så snart som mulig i april, gi melding om når barna skal ha sommerferie, og senest innen 25. april. På bakgrunn av denne informasjonen utarbeider daglig leder ferieliste for personalet og plan for sommerdrift av barnehagen.

**6. Betaling:**

Betaling skal skje for inneværende mnd den 10. Det betales for 11 mnd pr barnehageår (15.08-14.08). Betalingen skjer via avtalegiro.

Uteblitt foreldrebetaling utover en – 1 – måned kan medføre tap av plassen. SU i samråd med styrer fastsetter betalingssatsene for kostpenger.

Læringsverkstedet Buenget barnehage følger statlige bestemmelser i forhold til makspris og søskenmoderasjon.

Kostpenger kommer i tillegg til ordinær foreldrebetaling. Se barnehagens hjemmesider for oppdaterte priser.

**7. Opptak:**

1. Det gjennomføres samordnet opptak for de private og kommunale barnehagene i Trondheim kommune. Opptak skjer i tråd med Lov om barnehager §12 med tilhørende forskrift. Søknad om opptak skjer elektronisk over Trondheim kommunes opptakssystem, vedlagt nødvendig dokumentasjon. Barnehagen tildeler selv plassene innenfor samordnet opptak i kommunen.
2. Opptakstid:

Barn som tas opp i barnehagen har i utgangspunktet plass frem til skolepliktig alder, til barnet sies opp av foreldrene/foresatte eller så lenge barnehagen er i drift. Plassen må sies opp med en – 1 – måneders varsel, regnet fra den 1. i måneden. Dersom plassen benyttes etter 01. mai, må det betales for plassen ut barnehageåret, dvs. oppsigelsen må være sendt senest 01. april. Barnehageåret er perioden 15.august til 14. august.

Signert kontrakt for barnehageplass viser plassprosent barnet er tildelt i barnehagen. Det er ikke mulig å si opp deler av en kontrakt. Ønsker man

endring i oppholdstid (for eksempel redusert plass), kan man søke om dette. Endringssøknader vil være med i vurderingen styrer gjør ved eventuelle endringer i barnegruppa.

1. Opptakskriterier:

Opptakskretsen er barn bosatt i Trondheim kommune. Opptakskretsen er imidlertid utvidet ved opptak av barn av ansatte. Barn av ansatte skal prioriteres etter barn med lovbestemt rett til prioritet, uavhengig av bostedskommune.

Hvis barnehagen ikke får fylt opp barnehageplassene etter bestemmelsen over, vil det vurderes å ta inn barn fra andre kommuner.

1. Opptakskrets:
   1. Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne (Lov om barnehager §13 1. ledd).
   2. Barn som det er fattet vedtak om etter lov om barneverntjenester §§ 4-12 og 4-4 annet og fjerde ledd, har rett til prioritet ved opptak i barnehage (Lov om barnehager §13 2. ledd).
   3. Barn av ansatte i Læringsverkstedet.
      1. Barn av fast ansatte
   4. Søsken av barn som har plass i barnehagen.
      1. Søsken av barn i samme barnehage
      2. Søsken av barn i andre av Læringsverkstedets barnehage
   5. Søkere som har barn i andre Læringsverkstedet barnehager og søker om overflytting.
   6. Søkere fra nærmiljøet.
   7. Øvrige søkere
   8. Søkere fra andre kommuner

Uavhengig og/eller innenfor de ulike opptakskriteriene legges det vekt på barnegruppas sammensetning ved opptak av nye barn. Alderssammensetning går før kjønnssammensetning.

Dersom søkere stiller likt innenfor de ulike kriteriene, foretas plasstildeling i hht Trondheim kommunes tildelingsrutiner.

**8. Måltider:**

Barna tar med seg mat til ett brødmåltid hver dag.

Foreldrebetaling med kr. 250 pr måned dekker innkjøp av drikke, og mat til ett måltid hver dag, samt fruktmåltid.

Læringsverkstedet har fokus på sunt kosthold.

**9. Klær:**

Klær og fottøy må være merket med navn. Barna må alltid ha med ekstra skift.

Barna må ha med lette sko eller tøfler til innebruk.

**10. Ansvar:**

Barna er ulykkesforsikret den tiden de er i barnehagen, og på direkte veg til og fra barnehagen. Barnehagens innboforsikring dekker kun forsikringstakers eiendeler.

En utvidelse av forsikringen til og dekke barnas eiendeler, ville medført en uforholdsmessig høy egenandel pr foresatt som overstiger en sannsynlig verdi på

medbrakt tøy/eiendeler. Barnehagen er derfor ikke ansvarlig for medbrakte eiendeler ved eventuell skade/brann/tyveri. Forsikringsopplysninger kan gis av eierne.

**11. Sykdom:**

Alle foreldre skal levere ”erklæring om barnets helse” før oppstart i barnehagen.

Barn som har vært syke om natten (f.eks. oppkast, diaré, feber eller symptomer

på annen sykdom) skal holdes hjemme. Ved barnesykdommer eller tegn til andre smittsomme sykdommer må barnet holdes hjemme, og barnehagen varsles om sykdommen.

Dersom barn blir syke i løpet av dagen, må foreldrene hente dem.

Ved fravær må det meldes fra til barnehagen før 09.30 om morgenen.

**12. Arbeidsform:**

Barnehagen skal være et sted som stimulerer barnas læringslyst gjennom lekpregede aktiviteter. Opplegget tar sikte på å trene opp barnas konsentrasjon, motorikk, språk, sosiale kompetanse, selvstendighet og fantasi. Det legges stor vekt på utendørs aktiviteter og turer. Barnehagen vil legge til rette for at aktivitetene passer for de forskjellige alderstrinn og tar hensyn til det enkelte barn.

**13. Samarbeid:**

Barnehagen ønsker å ha en nær og god kontakt med det enkelte hjem.

Det er satt opp en veiledende norm på 2 formelle foreldresamtaler pr. år. Ytterligere samtaler avtales med den enkelte.

Foreldre/foresatte er velkomne til å besøke barnehagen for å se hvordan vi arbeider, snakke med personalet eller være deltakende selv som en ekstra voksenperson. Et slikt besøk må avtales med personalet på forhånd, og taushetspliktskjema må fylles ut, for å ivareta §20 i «Lov om barnehager».

**14. Internkontroll:**

Barnehagen har internkontroll som til enhver tid følger gjeldende retningslinjer, lover og forskrifter.

**15. Styrer/personale:**

1. Ansettelser:

Barnehagens styrer er ansatt av Læringsverkstedet. Læringsverkstedet følger Lov om barnehager § 17 og § 18 med tilhørende forskrift i forhold til utdanningskrav og bemanningsnorm. Styrer representerer barnehagens eiere, og er barnehagens daglige, administrative og øverste pedagogiske leder. Styrer rapporterer til samarbeidsutvalget.

Øvrig personale ansettes av styrer.

Politiattest må fremlegges ved tiltredelse, jmf Lov om barnehager § 19.

Læringsverkstedet har månedlige fagdager for alle barnehageansatte. Det gjennomføres også månedlig samling for styrerne fra Læringsverkstedets barnehager. I tillegg deltar ansatte på interne og eksterne kurs.

1. Instruks:

Instruks for styrer og øvrig personale er fastsatt av Læringsverkstedet.

**16. Politiattest.**

Politiattest må fremlegges før tiltredelse av stillingen, jmf. Lov om barnehager § 19.

**17. Taushetsplikt:**

I følge §20 i ”Lov om barnehager” har alle som arbeider i barnehagen taushetsplikt. SU har også taushetsplikt i forhold til saker som blir tatt opp.

**18. Opplysningsplikt:**

I følge § 21 og22 i «Lov om barnehager» har alle som arbeider i barnehagen plikt til å gi bistand til sosialtjenesten og barneverntjenesten, og av eget tiltak plikt til å gi opplysninger til sosial- og barnevernstjenesten dersom disse instanser bør gjennomføre tiltak til gunst for barn i barnehagen.

**19. Mislighold**

Når hensynet tilsier det kan et barn, i særlige tilfeller, flyttes til en annen barnehage eller bli sagt opp. Før det blir gjort vedtak om å flytte/si opp et barn skal det være prøvd andre tiltak. Tiltaket skal være drøftet med foresatte. Vedtak om flytting/oppsigelse gjøres sentralt i Læringsverkstedet, ikke ved den enkelte barnehage, og i samråd med kommunen.

Dersom foresatte, som har barn i barnehagen, bryter eller unnlater å følge barnehagens vedtekter, retningslinjer og bestemmelser, kan styrer anbefale at barnet mister plassen. Det samme gjelder ved uregelmessig betaling, eller dersom foresatte har utestående foreldrebetaling på 1 mnd eller mer.

Dersom barnet blir hentet etter barnehagens ordinære åpningstid gjentatte ganger, kan styrer anbefale at barnet mister plassen. Skriftlig advarsel skal da være gitt på forhånd.

**20. Endringer av vedtekter**

Eierstyret kan endre retningslinjer for driften av barnehagen etter at endringsforslaget er forelagt samarbeidsutvalget til uttalelse. Disse vedtektene er vedtatt av eierstyret 01. januar 2015.

Siste endring 05.12.18